

UPUTSTVO ZA IZVJEŠTAVANJE O NAPRETKU
za korisnike budžetskih sredstava



UPUTSTVO ZA IZVJEŠTAVANJE O NAPRETKU

1. ZAŠTO OVO UPUTSTVO?
Ovo Uputstvo vam pomaže da na vrijeme i ispravno izvještavate o napretku vašeg projekta. Izvještavanje je vaša ugovorna obaveza i uslov za dalje isplate.
Dvije su osnovne vrste izvještaja:
· Opisni izvještaj – govori šta ste uradili i koje ste rezultate postigli.
· Finansijski izvještaj – pokazuje kako ste potrošili dodijeljena sredstva.
Oba izvještaja uvijek idu zajedno.
 2.  KOJE IZVJEŠTAJE PODNOSITE I KADA?
	Vrsta izvještaja
	Kada se podnosi
	Rok

	Redovni periodični izvještaj
	Mjesečno, dvomjesečno ili kvartalno – kako stoji u vašem ugovoru
	[bookmark: Text1]U roku od  [broj] dana od isteka perioda

	Vanredni periodični izvještaj sa zahtjevom za narednu tranšu
	Kada ste potrošili najmanje 80% prethodno dobijene tranše
	Prije nego što vam ponestane sredstava; najbolje odmah po dostizanju 80%

	Finalni (završni) izvještaj
	Po završetku projekta
	U roku od [broj] dana od dana završetka projekta

	Vanredni izvještaj
	Kada vam to zatraži nadležno tijelo
	U roku koji vam se odredi


Važno za korisnike kod kojih se sredstva isplaćuju jednokratno (bez  isplate u tranšama):
Dužni ste podnositi redovne periodične izvještaje (prema dinamici iz ugovora) i finalni izvještaj. Terenske kontrole se i u vašem slučaju mogu provoditi u skladu sa tačkom 5. ovog uputstva. 
Svi izvještaji šalju se elektronski (e-mail) i u papirnoj formi (potpisani i pečatirani), osim ako vam nije dozvoljeno drugačije.
3. ŠTA SVAKI IZVJEŠTAJ MORA DA SADRŽI? 
 3.1. Redovni periodični izvještaj
 Opisni dio (koristite obrazac koji ste dobili uz ugovor):
· Koje aktivnosti ste izveli u ovom periodu?
· Koje rezultate ste postigli? (navedite brojke: koliko ljudi obučeno, koliko radionica održano, itd.)
· Da li ste ispoštovali planirani rok? Ako niste – zašto?
· Koje ste probleme imali i kako ste ih riješili?
· Šta planirate raditi u narednom periodu?
· Da li postoje rizici koji mogu ugroziti projekat?
Finansijski dio (koristite tabelu budžeta sa dodatim kolonama):
· Odobreni budžet po stavkama
· Potrošeno do kraja ovog perioda (kumulativno)
· Preostalo (balans)
· [bookmark: Text2]Ako je neka stavka potrošena više od      % u odnosu na plan – morate napisati obrazloženje
· Izjava o namjenskom trošenju (potpisana)
Obavezno priložite dokaze: kopije računa, platnih naloga, fotografije, liste prisutnih, potvrde, ugovore.
3.2. Vanredni periodični izvještaj sa zahtjevom za narednu tranšu (samo ako je primjenjivo)
Ovaj izvještaj podnosite kada potrošite 80% ili više od prethodno dobijenog iznosa. On služi da biste dobili sljedeću ratu sredstava na vrijeme.
Šta treba da sadrži:
1. Opisni izvještaj – kumulativno od početka projekta do dana podnošenja (koristite obrazac redovnog periodičnog izvještaja, ako se poklapa sa redovnim periodičnim izvještajem, onda ovaj zamjenjuje taj redovni).
2. Finansijski izvještaj – tabela koja pokazuje koliko ste ukupno potrošili i koliko vam je ostalo (koristite obrazac redovnog periodičnog izvještaja, ako se poklapa sa redovnim periodičnim izvještajem, onda ovaj zamjenjuje taj redovni).
[bookmark: Text3]3. Kratko pismo sa zahtjevom za uplatu – npr. „Potrošili smo 85% prve tranše, molimo za uplatu druge tranše u iznosu od     KM.“Pismo potpisuje odgovorna osoba i stavlja pečat.
Šta se dešava nakon što pošaljete zahtjev?
Nadležno tijelo će doći na terensku kontrolu (najavljenu) da provjeri:
· da li su aktivnosti zaista izvedene,
· da li oprema i prostor postoje,
· da li su računi i dokumentacija uredni.
Ako je sve u redu, dobićete pozitivan izvještaj i uplatu sljedeće tranše. Ako ima nedostataka, dobićete instrukcije šta da ispravite.

Podsjetnik: Bez pozitivnog izvještaja sa terenske kontrole – nema naredne tranše.
3.3. Finalni (završni) izvještaj
Podnosite ga [broj] dana nakon što se projekt završi.
Opisni dio treba da sadrži:
· Pregled svih rezultata (šta ste ukupno postigli)
· Poređenje planiranih i ostvarenih ciljeva (tabela je poželjna)
· Uticaj projekta na korisnike i zajednicu
· Neočekivane efekte (dobre ili loše)
· Šta će od projekta ostati nakon što se sredstva potroše (održivost)
· Preporuke za buduće projekte
Finansijski dio treba da sadrži:
· Kompletan pregled svih troškova po stavkama (od početka do kraja)
· Ukupno utrošena sredstva iz budžeta JLS i iz drugih izvora
· Obrazloženje svih odstupanja
Prilozi: Morate dati na uvid originalne račune, izvode, ugovore (u registratoru).
Nakon što predate finalni izvještaj, nadležno tijelo ima [broj] dana da izvrši završnu kontrolu (može doći i na teren). 
4. KAKO SE OBRAĐUJU VAŠI IZVJEŠTAJI?
Postupak je jednostavan:
1. Vi pošaljete izvještaj.
2. Nadležno tijelo u roku od [broj] dana provjerava da li je sve popunjeno (potpisi, pečat, rokovi), da li su troškovi u skladu sa budžetom i da li su aktivnosti zaista izvedene i planirani indikatori realizovani (na osnovu dokaza).
3. Ako nešto nedostaje – javiće vam se i dati rok za dopunu.
4. Ako je sve u redu – sačinjava se zapisnik i šalje rukovodiocu na odobrenje.
5. Rukovodilac donosi odluku o isplati naredne tranše (ili finalnoj isplati, ako je predviđena).

5. TERENSKA KONTROLA – ŠTA TREBA DA ZNATE?
Terenska kontrola je obavezna za:
· projekte vrijednosti veće od 10.000 KM i trajanja dužeg od 12 mjeseci,
· projekte sa visokim rizikom,
· svaki put kada tražite narednu tranšu (osim prve automatske isplate).
Također, iako ovakve kontrole nisu strogo propisane kao obavezne, nadležne osobe imaju mogućnost da, u skladu sa svojom procjenom i raspoloživim kapacitetima, provode terenske kontrole i na projektima manje vrijednosti, kraćeg trajanja te nižeg stepena rizika. Primjena ovakvog pristupa može doprinijeti unapređenju kvaliteta implementacije, kao i pravovremenom uočavanju eventualnih nepravilnosti, zbog čega se takva praksa smatra korisnom i preporučljivom.

Šta kontrolori gledaju?
Provjeravaju da li se projekat zaista provodi na navedenoj lokaciji, da li imate opremu i osoblje kako ste opisali, da li se aktivnosti odvijaju na način opisan u projektu i u skladu sa planiranom dinamikom, da li su računi originalni i da li odgovaraju vašem izvještaju, te da li ste poštovali procedure nabavke. Također, kontrolori su tu i da razgovaraju o potencijalnim izazovima u realizaciji projekta, te pomognu u pronalaženju načina za njihovo prevazilaženje.
Kako se ponašati?
Omogućite kontrolorima uvid u svu dokumentaciju i prostorije. Potpišite izvještaj nakon kontrole. Shvatite kontrolu i kao pomoć: ako uoče problem, reći će vam kako da ga riješite.
Uslov: Bez potpisanog pozitivnog izvještaja o terenskoj kontroli – nema uplate sljedeće tranše.
6. ŠTA AKO DOĐE DO KAŠNJENJA ILI PROBLEMA?
Ako vidite da nećete moći ispoštovati plan aktivnosti – javite na vrijeme. Uz redovni izvještaj pošaljite obrazloženje zašto kasnite, predložite korektivne mjere (šta ćete preduzeti da stignete) i, po potrebi, priložite revidirani plan aktivnosti na odobrenje.
Ako vi ne prijavite problem, a on se otkrije kontrolom, primijeniće se mjere iz Tabele za određivanje mjera.
7. KOJU DOKUMENTACIJU MORATE ČUVATI I KOLIKO DUGO?
Za svaki projekat vodite kontrolni dosje (fasciklu) koji sadrži: ugovor i prijavni obrazac, sve vaše izvještaje (opisne i finansijske), sve račune, izvode, fotografije, liste prisutnih, te zapisnike sa terenskih kontrola.
Dosje čuvate najmanje 5 godina od dana posljednje isplate. U svakom trenutku [naziv JLS] ili revizija može zatražiti uvid.
8. KOJE OBRASCE KORISTITE? (PRILOZI)
Uz ugovor ste dobili sljedeće obrasce. Ako ih nemate, zatražite ih od nadležnog tijela.
	Prilog
	Obrazac
	Ko popunjava?

	Prilog 1
	Periodični opisni izvještaj (Obrazac 5)
	Korisnik

	Prilog 2
	Periodični finansijski izvještaj (Obrazac 6)
	Korisnik

	Prilog 3
	Finalni opisni izvještaj (Obrazac 3)
	Korisnik

	Prilog 4
	Finalni finansijski izvještaj (Obrazac 4)
	Korisnik

	Prilog 5
	Tabela korektivnih mjera (Prilog 2)
	Za informaciju



9. KOME SE OBRATITI ZA POMOĆ?
 Ako vam bilo šta nije jasno – pitajte!
Nadležno tijelo za praćenje:  
[bookmark: Text4]Kontakt osoba: [ime i prezime]  
[bookmark: Text5]Telefon: [broj]  
[bookmark: Text6]E-mail: [adresa]  
[bookmark: Text7]Konsultacije: [dan u sedmici, vrijeme]
10. ZAVRŠNA NAPOMENA
Pridržavajte se rokova i uputstava – to je u vašem interesu jer samo uredni korisnici mogu računati na buduće finansiranje.
Ne izvještavati na vrijeme = rizik da ostanete bez sredstava i da morate vratiti već isplaćeni iznos.
